
Narvas Jõe tänav L1 maa-ala osa üürile
andmiseks korraldatud avaliku kirjaliku
enampakkumise tulemuste kinnitamine 
1. ASJAOLUD JA MENETLUSE KÄIK

Vastavalt Narva Linnavalitsuse 16.03.2022. a korraldusele nr 215-k kuulutas Narva Linnavalitsuse Linnamajandusamet (edaspidi ka Amet) avaliku kirjaliku enampakkumise linnavara – Narvas Jõe tänav L1 maa-ala osa üldpindalaga 150,0 m²  üürile andmiseks ning kehtestati järgmised tingimused:

•   kasutusala 



-
välikohvik; 
•
üürilepingu kehtivusaeg


-
5 aastat;

•
üüritasu alghind 


-
150.00 eurot kuus;

•
osavõtutasu


  
-
32.00 eurot;

•
tagatisraha



-
450.00 eurot;

· kommunaalmaksete tasumine vastavalt tegelikule tarbimisele;
· piirneva territooriumi hoolduskulude kompenseerimine (koristus, prügivedu);

· paigaldatavate ajutiste rajatiste ja mööbli disaini kooskõlastamine Narva Linnavalitsuse Arhitektuuri- ja Linnaplaneerimise Ametiga ning projekti arhitektiga;
· välikohvik peab olema valmis 1. maiks;
· välikohviku minimaalne lahtiolekuaeg — igapäevaselt maist septembrini 10.00-22.00, kui seadusega ei ole sätestatud teisiti. Juhul, kui üürilevõtja soovib lahtiolekuaega pikendada, kooskõlastatakse see Narva Linnavalitsuse Linnamajandusametiga. 

Esmane enampakkumine toimus 28.04.2022 kell 10.30. Tähtaegselt esitasid pakkumuse kaks pakkujat: Narva Catering OÜ ja Lounge Cafe OÜ. 04.05.2022 esitas Narva Catering OÜ komisjoni 02.05.2022 protokolli peale kaebuse, Narva Linnavolikogu 17.03.2005 määruse nr 14 „Linnavara kasutusse andmise kord” § 42 kohaselt kaebused, mis on esitatud avaliku enampakkumise läbiviimisel tehtud otsuste peale, vaatab läbi Narva Linnavalitsus.
Narva Linnavalitsuse 22.06.2022 toimunud istungil (korraldus nr 450-k) võeti vastu järgmised otsused:
3.1.
Jätta Narva Catering OÜ (registrikood 11129458, asukoht A. Puškini tn 23-63, 20303 Narva) 04.05.2022. a kaebus rahuldamata. 

3.2.
Jätta Narvas Jõe tänav L1 asuva linnale kuuluva kinnistu üldpindalaga 150 m² üürile andmiseks välja kuulutatud avaliku kirjaliku enampakkumise tulemused kinnitamata.

3.3.
Narva Linnavalitsuse Linnamajandusametil kuulutada välja korduv avalik kirjalik enampakkumine Narvas Jõe tänav L1 asuva linnale kuuluva kinnistu üldpindalaga 150 m² üürile andmiseks vastavalt Narva Linnavalitsuse 16.03.2022 korraldusele nr 215-k „Avaliku kirjaliku enampakkumise väljakuulutamine Narvas Jõe tänav L1 maa-ala osa üürile andmiseks välikohviku korraldamise eesmärgil“
Korduva enampakkumise kuulutus avaldati 07.07.2022. a kohalikus ajalehes Narvskaja Gazeta ja Narva linna veebilehel.
Enampakkumine toimus 27.07.2022. a kell 10.30 ruumis aadressil Narvas, Peetri plats 3-22 (III korrus).
Ameti sekretärile oli 26. juulil 2022 kella 16.00-ks toodud üks pakkumusega ümbrik ning ameti e-postiaadressile ei olnud esitatud mitte ühtegi pakkumist. 
Ümbrik oli registreeritud 26.07.2022. а kell 15.30. 

Osaleja – Lounge Cafe OÜ, reg kood 14644474, esitas kõik vajalikud dokumendid. Pakutud üürisumma – 559,00 eurot kuus.

Narvas Jõe tänav L1 maa-ala osa üldpindalaga 150,0 m² üüriõigus müüdi hinnaga 559,00 eurot kuus osalejale Lounge Cafe OÜ, registrikood 14644474. Enampakkumise kohta on koostatud 27.07.2022. a protokoll.

Osalejad ei ole esitanud Ametile mingeid kaebusi ning proteste enampakkumise ettevalmistamise või läbiviimise kohta.
2. ÕIGUSLIKUD ALUSED

Narva Linnavolikogu 17.03.2005 määruse nr 14 „Linnavara kasutusse andmise kord” § 41 kohaselt enampakkumise tulemused kinnitab Narva Linnavalitsus oma korraldusega ühe kuu jooksul pärast nende läbiviimist. Enampakkumise korraldaja esitab linnavalitsusele kõigi komisjoni liikmete ja protokollija poolt allkirjastatud enampakkumise läbiviimise protokolli ning pakkujate kaebused ja protestid. 

3. OTSUS

3.1.
Kinnitada Narvas Jõe tänav L1 maa-ala osa üldpindalaga 150,0 m² kasutusse andmiseks 27.07.2022 korraldatud avaliku kirjaliku enampakkumise tulemused (vastavalt lisatud 27.07.2022 linnavara üürile andmise avaliku kirjaliku enampakkumise protokollile) ning kinnitada enampakkumise võitjaks Lounge Cafe OÜ, reg. kood 14644474.
3.2.
Narva Linnavalitsuse Linnamajandusametil sõlmida Lounge Cafe OÜ-ga, reg. kood 14644474, punktis 3.1. nimetatud linnavara üürileping vastavalt kehtestatud enampakkumise tingimustele.
4. RAKENDUSSÄTTED

4.1.
Korraldus jõustub seadusega sätestatud korras.
4.2.
Narva Linnakantselei teha korraldus teatavaks Narva Linnavalitsuse Linnamajandusametile.
4.3.
Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

